Անջալի Դևի

Անջալի Դևի (, ,), հնդիկ կինեմատոգրաֆիստուհի, ով աշխատել է տելուգու և թամիլերեն լեզուներով, հնդկական կինոյում իր ներդրման համար մի քանի մրցանակների դափնեկիր է եղել։ Առավել հայտնի է դարձել «Anarkali» (1955) և «Suvarna Sundari» (1957), ինչպես նաև «Lava Kusa» (1963) ֆիլմերի գլխավոր դերերով։

Կենսագրություն 
Անջալի Դևին ծնվել է Բրիտանական Հնդկաստանի Գոդավարի (Անդհրա-Պրադեշ) նահանգում, 1927 թվականի օգոստոսի 24-ին, որոշ այլ աղբյուրների համաձայն՝ 1928 թվականի հոկտեմբերին։ Մանուկ հասակում կրում էր Անջանամմա անվանումը։

8 տարեկանից սկսել է խաղալ թատրոնում, իսկ ավելի ուշ կինոյում նկարահանվել Անջալի Կումար բեմական անվամբ։

Իր կատարմամբ առաջին դերը եղել է Raja Harishchandra ֆիլմում Լոխիտասիայի դերը։ Առաջին ներկայացումը գլխավոր դերում տեղի է ունեցել մի քանի տարի անց՝  Kashtajeevi ֆիլմի նկարահանումերի ժամանակ, 1940 թվականին, սակայն նախագիծը սառեցվել է։

Հետագայում երիտասարդ դերասանուհուն վերաբացահայտել է ռեժիսոր  Պուլայան, որը Gollabhama ֆիլմում նրան առաջարկել է Մոհինիի դերը․ ֆիլմը վարձույթում հայտնվել է 1947 թվականին։ Ռեժիսորի խորհրդով դերասանուհին վերցրել է Անջալի Դևի կեղծանունը, որով էլ հայտնի է դարձրել։ Իր էկրանային գործունեության ընթացքում 1930-ականների կեսերից մինչև 1990-ականների կեսերը նկարահանվել է թելուգու և թամիլերեն լեզուներով ավելի քան 350 ֆիլմում, ինչպես նաև մի քանի կաննադա և հինդի լեզուներով ֆիլմերում։

Դերասանուհու կերտած մյուս կերպարների թվում հայտնի են «Anarkali» (1955) և «Suvarna Sundari» (1957) ֆիլմերում գլխավոր դերերը, իսկ նրա առավել հայտնի դերը եղել է «Lava Kusa» տելուգու լեզվով առաջին գունավոր ֆիլմում Սիտայի դերը, որը դարձել է կինոյի առասպելական սյուժեներով նկարահանված դասական տելուգու ֆիլմ։ Նրա մասնակցությամբ վերջին ֆիլմերը եղել են «Brundavanam»1992), «Anna Vadina» (1993) և «Police Alludu» ֆիլմերը (1994)։

Բացի դերասանական աշխատանքից, 1955 թվականին Անջալի Դևին ամուսնու՝ Ադինարայայի Ռաոյի հետ, հիմնել է «Anjali Pictures» կինոընկերությունը, որը նկարահանել է տասնյակ կինոկարներ և դիտվել է առնվազն մինչև 2000-ականների սկիզբը։ Պրոդյուսերական աշխատանքների թվին են պատկանում «Anarkali», «Bhakta Tukaram» և «Chandipriya» ֆիլմերը և ևս 24 կինոնկար։ Որպես Սաթյա Սայի Բաբայի հավատարիմ հետևորդ, նա նաև նկարահանել է նրա մասին թողարկում, որը ցուցադրվել է հեռուստատեսությամբ։

Ընտանիք և անձնական կյանք 
1940 թվականին Անջալի Դևին ամուսնացել է ռեժիսոր, կոմպոզիտոր և երգահան-բանաստեղծ Պ. Ադինարայանի հետ, ում հետ ապրել է մինչև իր մահը՝ 1991 թվականը։ Ունեցել են երկու որդի։ Նրա թոռնուհիներից մեկը՝ Սայլա Ռաոն, նույնպես դերասանուհի է դարձել։

Դերասանուհին մահացել է սրտի կանգից, 86 տարեկան հասակում՝ 2014 թվականի հունվարի 13-ին։ Անջալի Դևիի կտակի համաձայն՝ նրա օրգանները նվիրաբերել են Ռամաչանդրա բժշկական քոլեջին, իսկ աճյունը այրել են 2014 թվականի մարտի 16-ին՝ Besant Nagar դիակիզարանում։

Պարգևներ և պատվավոր կոչումներ 

 1994 թվական — Ռագուպատխի Վենքայիի անվան մրցանակ՝ տելուգուի ֆիլմերում իր ներդրման համար (տելուհուի կինեմատոգրաֆիայի բարձրագույն մրցանակ)։
 2006 թվական — Ռեմինենի հիմնադրամի մրցանակ
 2008 թվական  — Ակկինենի Նագեսվար Ռաոյի անվան մրցանակ
 2009 թվական — Դոկտորի պատվավոր աստիճան

Ֆիլմագրություն 
Ֆիլմերի մի մասը թողարկվել է տարբեր լեզուներով, մասնավորապես՝ տելուգու և թամիլերեն։ Այդ ֆիլմերը թողարկվել են միաժամանակ կամ հաջորդաբար։

1930-1950-ական թվականների ֆիլմեր

Ծանոթագրություններ

Արտաքին հղումներ 

 
 
 

 

Հնդիկ կինոդերասաններ
Հնդիկներ
Կին
Կինոդերասաններ
Կինոպրոդյուսերներ
Դերասանուհիներ այբբենական կարգով
Հնդիկ դերասանուհիներ
20-րդ դարի դերասանուհիներ
Հնդիկ կինոռեժիսորներ